№2-1415/15

азаматтық іс бойынша

**Ш Е Ш І М**

**ҚАЗАҚСТАН РЕСПУБЛИКАСЫ АТЫНАН**

26 ақпан 2015 жыл Қызылорда қаласы

Қызылорда қалалық соты құрамында төрағалық етуші судья Н.Ж.Төлеш, хатшылықта И.Дилмаганбетова болып, талап қоюшылардың өкілі М.Мадияровтың қатысуымен ашық сот отырысында Қызылорда қалалық сотының мәжіліс залында атынан талап қоюшылар Жанділдаева Ақбота Жанділдақызы мен Бурханова Зинаның жауапкер Дарибаева Дариха Караровнадан материалдық залалды өндіруді сұраған талабы негізіндегі азаматтық ісін қарап

**А Н Ы Қ Т А Ғ А Н Ы :**

Талап қоюшылар А.Жанділдаева, З.Бурханова сотқа жолдаған талап арызында жауапкер Д.Дарибаева 2014 жылдың шілде айының бас жағында Қызылорда қаласы, Привокзальный көшесі №1 үй 2 пәтерде орналасқан «Нұр» кафесінде, Ж.Абдрахмановамен әңгіме барысында, бөтен мүлікті ірі мөлшерде сенімге қиянат жасау арқылы алдап алу ниеті туындап, қылмыстық пиғылын жүзеге асыру үшін «жақсы таныстарым бар, егерде сыйақысын берсен оқуға түсіріп бере аламын» - деп, назарын өзіне аудартып, 2014 жылдың тамыздың 03 күні танысы Ж.Абдрахмановаға ұялы телефон арқылы қоңырау шалып, танысы Г.Аскарованың адамдарын оқуға түсіріп беруін сұрағандарын, жауапкер Д.Дарибаева соңғыға оның жасаған ұсынысына өз келісімін бергенін, 03.08.2014 жылы Жақаев көшесінің бойында орналасқан «Медицина колледжі» ғимаратының алдында танысы Г.Асарбаевамен кедесіп, жауапкер Д.Дарибаева өз қылмысы ақырына жеткізу мақсатында Г.Асарбаеваға «егерде сыйақысын берсен оқу орнына түсіріп беретінін сендірріп 1 000 000 теңге алғанын. Сол күні кешке «Нұр» кафесінің алдында Г.Асарбаевадан 400 000 теңге алғаннын.

Осыдан соң Д.Дәрибаева өз қылмыстық ниетін жалғастырып «Нұр» кафесінің ішінде Г.Асарбаевадан сыйақысын берсен бұл жолыда оқуға түсіріп береміндеп 500 000 теңге алғанын. Жауапкер Д.Дарибаева 2014 жылдың 12 тамызында 12:00 шамасында «Нұр» кафесінің ішінде тағы танысыңды сыйақысын берсен оқуға түсіріп береміндеп 210 000 теңге алдап алғанын. Нәтижесінде 2 120 000 теңге құралғанын, жауапкер Д.Дарибаевадан 2 120 000 теңге материалдық залалды өндіруді сұраған.

Сот отырысында талап қоюшылардың өкілі М.Мадияров талап арызды толығымен қуаттап, талап арызда көрсетілген сомманы толығымен өндіруді сұрады.

Жауапкер Д.Дарибаева сотқа арыз түсіріп, арызында талап арызбен келіспейтінін, себебі сот үкімімен көрсетілген сомманы толығымен өндіру жөнінде көрсетілгенін, қазіргі уақытта қарызын төлей алмайтынын, алдағы уақытта қайтаратынын көрсетіп, сот отырысын өзінің қатысуынсыз қарауды сұраған.

Тараптардың түсініктерін тыңдап, іс құжаттарын зерттеп, сот төмендегідей тұжырымға келеді.

Қызылорда қаласының №2 сотының 11.11.2014 жылғы үкімімен Дарибаева Дариха Караровна талап қоюшылар А.Жаңділдаева мен З.Бурханованың сеніміне кіріп ірі мөлшердегі, алаяқтық жасап 2 120 000 теңге алғаны үшін ҚР ҚК-нің 177-бабының 3-бөлігінің «б» тармағымен кінәлі деп танылып, 1 «бір» жыл сынақ мерзімі белгіленіп, талап арыз қараусыз қалдырылған.

Іс құжаттарына қарағанда 10.11.2014 жылы нотариус арқылы талап қоюшы З.Бурхановамен жауапкер Д.Дарибаева арасында заем шарты жасалып, жауапкер Д.Дарибаева 2 120 000 теңгені 20 желтоқсан 2014 жылға дейін толығымен қайтарып беремін деп қол хат берген.

Жоғарыда көрсетілген үкіммен анықталғандай, жауапкер Д.Дарибаева үкімде көрсетілген жауабында алаяқтықпен аталған сомманы алғаны жөнінде толығымен мойындағы көрсетілген.

Аталған үкім осы кезге дейін заңды күшінде.

ҚР Жоғарғы Сотының 11.07.2003 жылғы «Сот шешімі туралы» №5 нормативтік қаулысында 13-тармағына сәйкес АІЖК-нің 71-бабына орай қылмыстық іс бойынша заңды күшіне енген талап-арызды қанағаттандыру құқығы танылған сот үкімі осы үкіммен кінәлі болып танылған адамның азаматтық-құқықтық қатынасынан туындаған іс үшін міндетті. Сонымен қатар, бұл үкімнің: бұл әрекеттер орын алды ма деген мәселелер бойынша, сондай-ақ үкіммен белгіленген басқа да мән-жайларға және олардың құқықтық бағалануына қатысты преюдициялық маңызы бар.

Сондықтан, сот жауапкердің сотқа келтірген сотқа арыз арқылы келтірген уәждері негізсіз деп санайды.

Сонымен бірге, ҚР АК-нің 9-бабының 4-тармағына сәйкес құқығы бұзылған адам, егер заң құжаттарында немесе шартта өзгеше көзделмесе, өзіне келтірілген залалдың толық өтелуін талап ете алады. Құқығы бұзылған адам жасаған немесе жасауға тиісті шығыстар, оның мүлкінің жоғалуы немесе зақымдануы /нақты нұқсан/, сондай-ақ сол адамның құқығы бұзылмаған болса, дағдылы айналым жағдайында оның алуына болатын, бірақ алынбай қалған табыстары/айырылып қалған пайда/ залалдар деп түсініледі.

Осы Кодекстің 917-бабының 1-бөлігіне сәйкес азаматтар мен заңды тұлғалардың мүліктік немесе мүліктік емес игіліктері мен құқықтарына заңсыз іс-әрекеттермен /әрекетсіздікпен/ келтірілген мүліктік және /немесе/ мүліктік емес зиянды оны келтірген тұлға толық көлемінде өтеуге тиіс.

Сондықтан, сот талап қоюшылар А.Жанділдаева мен З.Бурханованың талап арызын қанағаттандыруға жатады деп тұжырымға келеді.

ҚР АІЖК-нің 116-бабының 1-бөлігі талаптарына сай төлеуден талап қоюшы босатылған істі қарауға байланысты шығындар мен мемлекеттік баж сот шығындарын төлеуден босатылмаған жауапкерден мемлекет кірісіне толық немесе талаптың қанағаттандырылған бөлігіне бара-бар мөлшерде өндіріліп алынады.

Осы жоғарыда айтылғандардың негізінде және ҚР АІЖК-нің 217-221 баптарын басшылыққа алып, сот

**Ш Е Ш І М Е Т Т І :**

Талап қоюшылар Жанділдаева Ақбота Жанділдақызы мен Бурханова Зинаның жауапкер Дарибаева Дариха Караровнадан материалдық залалды өндіруді сұраған талабы қанағаттандырылсын.

Жауапкер Дарибаева Дариха Караровнадан талап қоюшылар Жанділдаева Ақбота Жанділдақызы, Бурханова Зинаның пайдасына 2 120 000 (екі миллион бір жүз жиырма мың) теңге өндірілсін.

Жауапкер Дарибаева Дариха Караровнадан мемлекеттік кіріске 21 200 (жиырма бір мың екі жүз) теңге мемлекеттік баж салығы өндірілсін.

Шешімге наразы жақтары шешім көшірмесін алған күнен бастап 15 тәулік ішінде осы сот арқылы Қызылорда облыстық сотына аппеляциялық шағым немесе наразылық келтіруге ерікті.

**Төрағалық етуші судья: Н.Ж.Төлеш**